
Comisia pentru buget, finanţe şi bănci

Bucureşti,      05.05.2004 

Nr. 22/286

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 20/2004 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei României ca membru fondator la Reţeaua Internaţională pentru Întreprinderi Mici şi Mijlocii (I.N.S.M.E.), cu care comisia noastră a fost sesizată în fond cu adresa Biroului Permanent nr. P.L.-X267 din 03.05.2004.

PREŞEDINTE,



Parlamentul  României

Comisia pentru buget, finanţe şi bănci

Bucureşti,       05.05.2004  

Nr. 286

RAPORT

asupra proiectului de Lege privind aprobarea Ordonanţei de urgenţă a Guvernului nr. 20/2004 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei României ca membru fondator la Reţeaua Internaţională pentru Întreprinderi Mici şi Mijlocii (I.N.S.M.E.)

Cu adresa nr.P.L.-X 267 din 03.05.2004, Biroul Permanent, conform art.89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 20/2004 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei României ca membru fondator la Reţeaua Internaţională pentru Întreprinderi Mici şi Mijlocii (I.N.S.M.E.).
La întocmirea raportului s-a avut în vedere avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Prezentul proiect de Lege completarea punctului II din anexa nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale la care România este parte, cu o nouă poziţie intitulată “Reţeaua Internaţională pentru Întreprinderi Mici şi Mijlocii”. Plata cotizaţiilor se suportă integral din bugetul de stat, prin bugetul Agenţiei Naţionale pentru Întreprinderi Mici şi Mijlocii şi Cooperaţie, astfel pentru anul 2004 reprezentând echivalentul în lei a sumei de 3000 Euro la data efectuării plăţii şi se face în avans, până la data de 30 martie a fiecărui an. În cazul plăţii cu întârziere sau a neplăţii cotizaţiei anuale, se pierde calitatea de membru.

Proiectul de Lege, potrivit art.75 din Constituţie şi art. 86 din  Regulamentul Camerei Deputaţilor, este de competenţa decizională a Camerei Deputaţilor.

In urma examinării proiectului de Lege privind aprobarea Ordonanţei de urgenţă a Guvernului nr. 20/2004 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiei României ca membru fondator la Reţeaua Internaţională pentru Întreprinderi Mici şi Mijlocii (I.N.S.M.E.) în şedinţa din 05.05.2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor în forma adoptată de Senat.

Prezentul proiect de Lege face parte din categoria legilor ordinare.

PREŞEDINTE,


SECRETAR,

Dr. Daniel Ionescu

           Consilier parlamentar:

           Bărdiţă Mariana

